চলচ্চিত্র প্রেক্ষাগৃহ
প্রেক্ষাগৃহে একটি চলচ্চিত্র প্রক্ষেপক যন্ত্রের (movie projector) মাধ্যমে চলচ্চিত্রটিকে একটি বড় পর্দাতে সম্পাত করে দেখানো হয়। পর্দার সামনে মিলনায়তনের দর্শকেরা বসে চলচ্চিত্রটি উপভোগ করেন। চলচ্চিত্রের কথোপকথন, শব্দ ও সঙ্গীতগুলি দেওয়ালে লাগানো বেশ কিছু শব্দপ্রক্ষেপক বা স্পিকারের মাধ্যমে পরিবেশন করা হয়। ১৯৭০-এর দশক থেকে নিম্ন কম্পাঙ্কের শব্দের জন্য সাব-উফার ধরনের শব্দপ্রক্ষেপক ব্যবহার করা হয়। ২০১০-এর দশকে এসে বেশির ভাগ চলচ্চিত্র প্রেক্ষাগৃহতে ডিজিটাল চলচ্চিত্র প্রক্ষেপণ প্রযুক্তি ব্যবহার করা হচ্ছে। এর ফলে ভারী রিলে ফিতায় ধারণকৃত চলচ্চিত্র তৈরি ও প্রদর্শনের প্রয়োজন ফুরিয়ে গেছে।
উৎক্ষেপক যান
উৎক্ষেপক যান (ইংরেজি Launch Vehicle "লঞ্চ ভেহিকল" বা Carrier Rocket "ক্যারিয়ার রকেট") হল একটি রকেট যা মহাকাশ উড্ডয়নের জন্য পৃথিবীর পৃষ্ঠতল থেকে মহাকাশে মালামাল এবং/কিংবা যাত্রী বহন করে। একটি উৎক্ষেপক ব্যবস্থায় উৎক্ষেপক যান, উৎক্ষেপক মঞ্চ এবং অন্যান্য অবকাঠামো অন্তর্ভুক্ত।[1] যদিও একটি ক্যারিয়ার রকেটের প্লেলোড হিসাবে প্রায়ই একটি কৃত্রিম উপগ্রহক থাকে, যাকে কক্ষপথে স্থাপন করা হয়। তবে কিছু মহাকাশ উড্ডয়ন যেমন সাউন্ডিং রকেট, উপ-কক্ষপথে থাকে, অন্যদিকে মহাকাশযানটি পৃথিবীর কক্ষপথ থেকে সম্পূর্ণরূপে রক্ষা করতে সক্ষম।